Visit Site
Recommended byColombia
తాజాగా ఈయన ‘లక్ష్మీస్ ఎన్టీఆర్’ పేరుతో మరో వివాదాస్పద సబ్జెక్ట్‌తో ప్రేక్షకుల ముందుకు వస్తున్నారు. స్వర్గీయ నందమూరి తారకరామారావు జీవితంలోకి లక్ష్మీపార్వతి అడుగుపెట్టిన తదనంతర పరిణామాలను వాస్తవ ఘటనల ఆధారంగా తెరకెక్కిస్తున్నారు. ఈ చిత్రానికి సంబంధించిన ఫస్ట్ ‌లుక్‌ను 2017 సెప్టెంబర్‌లో విడుదల చేసిన వర్మ.. తాజాగా అక్టోబర్ 19న తిరుపతిలో ఈ సినిమాకు శ్రీకారం చుట్టనున్నట్టు తెలిపారు.
ఇక ఈ సినిమా పాత్రల అన్వేషణ కోసం వర్మ సోషల్ మీడియాను విరివిగా వాడేస్తూ సక్సెస్ అవుతున్నాడు. ఇటీవల ఏపీ సీఎం చంద్రబాబును పోలిన వ్యక్తి ఓ హోటల్‌లో పనిచేస్తూ ఉన్న వీడియో వర్మ కంట పడటంతో ఈ వ్యక్తిని పట్టి ఇచ్చిన వారికి రూ. 1లక్ష నజరానా ప్రకటించారు.
వర్మ ప్రకటించారో లేదో.. నెటిజన్లు డూప్ సీఎం కోసం వెతుకలాట మొదలుపెట్టారు. చివరికి రోహిత్ అనే యువకుడు చంద్రబాబుని పోలిన వ్యక్తిని వెతికిపట్టడంతో ఆయన అకౌంట్‌లో రూ.లక్ష జమా చేస్తున్నట్టు బ్యాంక్ అకౌండ్ వివరాలను అడిగితెలుసుకున్నారు వర్మ.
ఈ వెతుకులాట పద్దతి బాగా వర్కౌట్ కావడంతో ఇదే ఫార్ములాను కంటిన్యూ చేస్తున్నారు వర్మ. ఈ సినిమాలో కీలకమైన ఎన్టీఆర్ పాత్ర కోసం ముగ్గుర్ని షార్ట్ లిస్ట్ చేశానని.. అయితే తనకు ఇంకా ఉత్తమమైన వ్యక్తి కావాలన్నారు. ఎన్టీఆర్ లక్ష్మీపార్వతిని కలిసినప్పుడు ఎలా ఉండేవారో.. అదే వయసున్న వ్యక్తి తనకు కావాలన్నారు. ఎన్టీఆర్ పోలికలతో ఉండి ఆయనలా మాట్లాడే వ్యక్తి కనపడితే వీడియోను laksmisntr@gmail.comకు పంపాలన్నారు వర్మ.
తాను వెతికే వ్యక్తిని అందించిన వారికి రూ.10 లక్షలు బహుమతి ఇస్తానంటూ ప్రకటించారు వర్మ. మరి వర్మ కోరినట్టు ఎన్టీఆర్ పోలికలతో ఉన్న వ్యక్తిని పట్టిచ్చి రూ. 10 లక్షల్ని ఎవరు సొంతం చేసుకుంటారో చూడాలి.
3 actors short listed for NTR but i want very best..Open offer is to get NTR look alike at age he met Lakshmi ..any… https://t.co/beS1Gl48hv
&mdash; Ram Gopal Varma (@RGVzoomin) 1539620846000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.